Домейн, това е адресът на даден уебсайт в Интернет, например "webassistant.bg". Или с други думи името, чрез което хората намират сайтовете в Интернет. Той се състои от две основни части – името на домейна и домейн разширението. Например, за уебсайт, чието име е „моятсайт“, домейнът ще бъде „моятсайт.com“. Когато се регистрира домейн, може да се избере и домейн разширение. Различните разширения имат различни цели и се използват за различни типове уебсайтове. Например, „.com“ е общоизползвано разширение, което се използва за комерсиални уебсайтове, докато „.org“ е често използвано за организации и неправителствени организации. Важно е да се избере домейн, който е лесен за запомняне и е свободен за регистрация (не е закупен от другиго). Изборът на домейн е важна част от създаването на уебсайт и може да повлияе върху това как хората ще го намират и възприемат.